b'\n_START_ARTICLE_\nGlasniki zla\n_START_SECTION_\nVsebina\n_START_PARAGRAPH_\nFilm se za\xc4\x8dne s prestra\xc5\xa1eno mamo in njenim mlaj\xc5\xa1im sinom. Med pakiranjem kov\xc4\x8dkov zasli\xc5\xa1i da nekaj prihaja, zato sinu naro\xc4\x8di da se skrije pod posteljo. Vrata se odprejo in nevidna sila vr\xc5\xbee mamo v zid, ter jo ubije. Fant nato odhiti k svoji prestra\xc5\xa1eni sestri. Fant se skrije pod mizo, vendar njegovo sestro nekaj odvle\xc4\x8de v klet. Fanta nato napadalec tudi najde._NEWLINE_Pet let kasneje se dru\xc5\xbeina Solomon preseli iz Chicaga v hi\xc5\xa1o blizu majhnega mesteca v Severni Dakoti. O\xc4\x8de Roy (Dylan McDermott) \xc5\xbeeli za\xc4\x8deti gojiti son\xc4\x8dnice na kmetiji. Najstni\xc5\xa1ka h\xc4\x8di Jessica, ki jo kli\xc4\x8dejo Jess (Kristen Stewart), je razburjena nad tem da je mogla zapustiti svoje prijatelje. Pred \xc4\x8dasom je Jess pijana peljala svojega mlaj\xc5\xa1ega brata Bena z avtom. Razbila je avto in resno po\xc5\xa1kodovala Bena. Po\xc5\xa1kodbe so minile, vendar Ben od takrat naprej ne govori. Zaradi Jessine napake ji o\xc4\x8de in mama Denise (Penelope Ann Miller) te\xc5\xbeko zaupata, saj sta zapravila ves svoj denar za Benovo zdravljenje._NEWLINE_Ron verjame da bo selitev pomagala zgladiti odnose v dru\xc5\xbeini. Okrog hi\xc5\xa1e se ves \xc4\x8das zbirajo vrane. Nekatere celo napadejo Rona, vendar ga re\xc5\xa1i John Burwell (John Corbett), katerega Ron nato najame za delo na kmetiji. Ben medtem za\xc4\x8dne videvati duhove matere in otrok, \xc4\x8deprav ga ne prestra\xc5\xa1ijo. Jess se prav tako zave neke druge prisotnosti, vendar je ne vidi dokler je nekaj ne sku\xc5\xa1a odvle\xc4\x8di v klet. Tako pokli\xc4\x8de policijo, potem ko opazi duha, toda policija ne najde ni\xc4\x8desar. Ker ji Ron in Denise ne verjameta se odnosi med njimi poslab\xc5\xa1ajo. Ben, ki je edini bil pri\xc4\x8da napadu na Jess pa \xc5\xa1e vedno samo mol\xc4\x8di. Jess verjame samo fant iz mesta Bobby, s katerim se je spoprijateljila._NEWLINE_Jess in Ben za\xc4\x8dneta videvati vedno ve\xc4\x8d duhov v hi\xc5\xa1i. Ker ji star\xc5\xa1i ne verjamejo, se Jess odpravi z Bobbyem po pomo\xc4\x8d. Tako izve ve\xc4\x8d o dru\xc5\xbeini Rollins, ki je v hi\xc5\xa1i \xc5\xbeivela pred njimi. Krajani povedo, da je dru\xc5\xbeina Rollins \xc5\xbeivela v hi\xc5\xa1i pet let, nato pa je nenadoma od\xc5\xa1la. Toda Jess ne verjame da so se odselili, temve\xc4\x8d da se jim je zgodilo nekaj groznega. Med obiskom lokalne trgovine, Jess opazi izrezek iz \xc4\x8dasopisa, kjer je slika dru\xc5\xbeine na kateri je o\xc4\x8de John Burwell, ki je bil vedno prijazen do nje. Izka\xc5\xbee se da je John pravzaprav John Rollins, ki je v svoji blaznosti ubil celotno svojo dru\xc5\xbeino, na za\xc4\x8detku filma. \xc5\xa0okirana Jess odhiti domov, da bi opozorila svojo dru\xc5\xbeino preden bo prepozno._NEWLINE_Doma Denise za\xc4\x8dne videvati duha umorjene \xc5\xbeene. Tako spozna, da je Jess imela prav in namerava oditi. Medtem Johna napadejo vrane in njegovo psihi\xc4\x8dno stanje se spet poslab\xc5\xa1a. Verjeti za\xc4\x8dne, da je Denise njegova \xc5\xbeena Mary, ki ga \xc5\xbeeli zapustiti tako kot prava Mary pred petimi leti. Napade jo, vendar ona pobegne z Benom v klet. Bobby in Jess prispeta, vendar John onesposobi Bobbya z vilami. Jess pobegne v klet k Denise in Benu, kjer se Denise opravi\xc4\x8di Jess ker ji ni verjela. John jih za\xc4\x8dne iskati saj verjame da sta Jess in Ben njegova h\xc4\x8di Lindsay in njegov sin Michael. Kmalu pride Roy vendar ga John zabode. John jih najde, vendar se iz blata v kleti dvignejo duhovi Johnove prave dru\xc5\xbeine. Jess sune Johna v blato in mu pove, da njena dru\xc5\xbeina ni njegova in duhovi ga povle\xc4\x8dejo v blato, da se jim pridru\xc5\xbei. Vendar Johnova roka pogleda iz blata in sku\xc5\xa1a povle\xc4\x8di Jess s sabo. Toda Jessini star\xc5\xa1i jo skupaj re\xc5\xa1ijo in John izgine za vedno._NEWLINE_Bobby pravi \xc4\x8das k hi\xc5\xa1i prikli\xc4\x8de narednika Drewa in re\xc5\xa1ilca, kmalu po napadu. Ko Roya spravijo v re\xc5\xa1ilec, se slednji opravi\xc4\x8di Jess. Na koncu vse stvari postanejo normalne. Vrane prenehajo napadati, duhovi se ve\xc4\x8d ne pojavljajo in Ben za\xc4\x8dne spet govoriti. Dru\xc5\xbeina spet postane sre\xc4\x8dna.'